b'\n_START_ARTICLE_\nRegensburgkongressen\n_START_PARAGRAPH_\nRegensburgkongressen var et m\xc3\xb8te mellom murmestre som fant sted i Regensburg i Bayern i 1459. Murmestrene arbeidet med oppf\xc3\xb8ring av katedraler og arbeidet i det som i ettertiden kalles gotisk arkitektur. Under m\xc3\xb8tet i Regensburg, samt ved etterf\xc3\xb8lgende m\xc3\xb8ter, ble mestrene i Det tysk-romerske rike enige om retningslinjer for ut\xc3\xb8velse av faget, blant annet at kunnskapen om hvordan byggemetodene skulle holdes hemmelig._NEWLINE_De nitten mestrene som deltok ved Regensburgkongressen var ansvarlig for bygningen av katedralene i Regensburg, Wien Lorenz Spenning, Basel, Bern, Passau, Salzburg, Konstanz, Weissenau, Landshut, Ingolstadt, Wei\xc3\x9fenberg, Esslingen, Amberg, Hassfurt, Ochsenfurt og K\xc3\xb6ln. Jost Dotzinger, som var mestern for katedralen i Strasbourg, ble utpekt til leder for mestrene og fikk ansvaret for overoppsyn med de andre.'